Felisaberto Hernández

Feliciano Felisberto Hernández (20. oktoober 1902 Montevideo – 13. jaanuar 1963 Montevideo) oli Uruguay kirjanik, helilooja ja pianist.

Ta sündis aastal 1902 Montevideos, tema isa oli Kanaari saartelt Tenerifelt pärit Prudencio Hernández ja ema Rocha departemangust pärit Juana Silva; ta oli nende neljast lapsest vanim.

Üheksa-aastaselt alustas ta klaveriõpinguid, hiljem õppis ta veel Clemente Collingu juures kompositsiooni ja harmooniat. Rahaliste raskuste tõttu hakkas ta 16-aastaselt andma eratunde klaverimängu alal ja töötama pianistina mitmes tummkinos. 20-aastaselt hakkas ta andma kontserte, kus esitas ka mõningaid oma teoseid. Kolm aastat hiljem võttis ta klaveritunde Guillermo Kolischeri juures, saades heaks instrumentalistiks.

Aastal 1925 abiellus ta María Isabel Guerraga, kellega sündis esimene tütar Mabel. Nad lahutasid aastal 1935 ja kaks aastat hiljem abiellus ta maalikunstniku Amalia Nietoga, kellega järgmisel aastal sündis tütar Ana María.

Aastani 1942 oli ta rändpianist Uruguay ja Argentina vahel, vaheldumisi La Giralda kohvikuorkestris Montevideos, pianistina ja orkestri dirigendina Mercedese kontserdikohvikus, Teatro Albéniz'is Montevideos ja Teatro del Pueblo's Buenos Aireses. Aastal 1943 läks ta Amaliast lahku ja reisis oma suurimal hiilgushetkel Pariisi, kus ta kohtus hispaanlanna, kodusõja veterani ja NKVD agendiga María Luisa de las Herasega (alias Africa de las Heras). Aastal 1949 nad abiellusid ja asusid elama Montevideosse, kus ta naine töötas õmbleja ja antiigimüüjana, mis kattis tema spioonivõrgustikku. Aasta hiljem nad lahutasid, ilma et ta oleks teadnud naise rolli.

Ta suri aastal 1964 61-aastaselt leukeemiasse.

Tema jutukogumik "Üleujutatud maja ja teisi jutte" ilmus aastal 2023 eesti keeles Loomingu Raamatukogus, tõlkijaks Mari Laan, koostaja ja toimetaja Triinu Tamm, tõlgtud väljaandest Felisberto Hernández Novelas y cuentos. Selección, notas, cronologia y bibliografia: José Díaz Biblioteca Ayacucho, Caracas, 1985.

Uruguay kirjanikud
Pianistid
Sündinud 1902
Surnud 1963